﻿• ••^v^v^:^>:^;^WS rederic, regele Prusiei, a făcut soldaţilor săi uniforme noi, eu manşete albe, dar după o vreme, observînd că acestea se încenuşesc pentru că grenadirii se şterg la gură eu dosul mînecii, a poruncit să li se coase în acel loc al mundirului nasturi tăioşi de metal Purtăm şi azi la antebraţele surtucelor cîte trei bumbi ascuţiţi, fără să ştim de ce Pe la mijlocul veacului al şaptesprezecelea, pe cînd era moda ca oamenii eu ifose să aibă locuri chiar pe scena teatrului, unii filfizoni beţi obişnuiau să cadă în sală ; cineva, un francez isteţ, a construit o rampa care să împiedice ori măcar să îndulcească ase­ menea accidente Cu timpul, s-au pus aici lumînâri, pe urmă felinare, becuri Multe teatre păstrează şi azi rampa, fără să ştie de ce Cîndva, de mult şi nu chiar prea, unii actori primeau rolul de la directorul trupei sau de la regizor, îl învăţau pe de rost şi apoi îl spuneau pe scenă cum se pricepeau, fără să ştie despre ce e vorba în restul piesei, cine a scris-o şi de ce se joacă Se mai observa oare şi azi asemenea moştenire ? Greu de crezut Dar o anume indiferenţă actoricească faţă de piesa întreagă parcă tot se mai întîlneşte cînd şi cînd ; şi cîte o doză de nepă- sare fată de public, păstrată din vremea cînd publicului obez şi obtuz îi erau indi- ferenţi artiştii ; şi cîte un rest de parère că artistului nu-i este necesară cultura, rămas pesemne din preistoria artei, cînd histrion era sinonim cu paiaţă Progresul teatrului se realizează învingînd asemenea prejudecăţi, reconsiderînd mereu opi- niile care s-^au périmât, làrgind, în lumina dezvoltarii, acele notiuni teoretice care râmîn, la un moment dat, cu o sferă prea îngustă Cerinţa unui actor cu o vastă cultură generală — cerintă veche şi stărui- toare — e cu atît mai imperioasă azi şi cu atît mai mult la noi, unde transformante social-istorice au revoluţionat şi cultura, dîndu-i un caracter de mase şi integrînd-o ca factor constitutiv în procesul de formare a unui om nou In general însâ, acceptia termenului de cultură generală, în ceea ce-i priveşte pe actori, este cultura artistică, considerîndu-se adesea că aceasta înseamnă să citeşti versuri 57 www cimec rosă asculţi muzică, să vizitezi muzeele, să consumi literatură şi cinematografie Dar în vremea noastră ştiinţa capătă o importanţă considerabilă în societate problematica ştiinţifică se extinde asupra multor domenii ale vieţii sociale, nu- mărul oamenilor de ştiinţă creşte într-un ritm mai înalt decît ritmul de creştere al oricărei altei categorii de lucrători, depăşind chiar ritmul de creştere al popu- laţiei După părerea lui John Bernai, peste un secol, aproximativ 20% din populaţia globului se va ocupa direct sau indirect eu rezolvarea sarcinilor ştiinţifice; acade- micianul N N Semenov afirmă că în viitor jumătate din omenire va participa într-un fel sau altul la munca ştiinţifică * Implicit, accepţia termenului de culture generală se lărgeşte mult Tot astfel, cerinţa unei vaste culturi de specialitate — adresată actorului •— e mai veche şi are eu atît mai mare îndreptăţire astăzi, la noi, eu cît exigenţele faţă de calitatea artei cresc continuu In accepţia curentă, cultura de specialitate defineşte mai ales cunoştinţele în materie de literature dramatică, experienţe şi sisteme actoriceşti şi regizorale, istoria teatrului2 Sarcinile social-istorice ale artei ridică însă problema lărgirii conţinutului termenului de cultură de specialitate care are a cuprinde azi şi cuceririle celé mai noi ale esteticii ca ştiinţă a legilor creaţiei Procesul de creaţie, în conformitate eu legile frumosului — zice estetica —, presupune că omul nu poate créa independent de însuşirile existente în mod obiectiv, de caracterul şi calitatea externă şi interna a obiectului Dar obiectul artei este omul văzut în relaţiile şi condiţionările sale sociale ; reflectarea în arta realist-socialistă a omului nou si a noilor relaţii sociale din ţara noastră implică studiul ştiinţific al realităţilor şi al creaţiei însăşi Pe aceste considerente apare şi cerinţa unei munci calitativ superioare diferită de trecut, a actorului asupra rolului Nu se mai poate lucra rolul în for­ mula muncii de cabinet şi eu exclusive raportare la text Teatrul modem se bizuie pe sporirea coeficientului de aport actoricesc în actul de creaţie teatrală, i în funcţie de lărgirea menirii educative a artei, de exigenţele estetice ale întregii societăţi şi de aspiraţia generală spre un stil contemporan Şi apoi, fireşte, trebuie înfrîntă prejudecata culturii ca depozitare avară şi oarbă de cunoştinţe menite să mobileze memoria, precum vechiturile un magazin de consignaţie Cultura artistului e un procès de asimilare continua şi raportare v la obiect, orientât spre funcţiile principale aie artei sale, ţinînd seama de dina- mica gustului publicului şi propriile nevoi spirituale de cetăţean al lumii socia­ liste, în creaţie, ea se exprima în fondul sufletesc şi orizontul personajului, In contemporaneitatea lui Şi, în ultimă instanţă, condiţionează viabilitatea lui ar- tistică Vite persona je nu bat la poarta memoriei noastre intelectuale şi afective ? Intr-un an teatral se perindă prin faţa ochilor noştri sute şi sute de personaje, o mulţime fremătîndă, colorată, felurite chipuri şi siluete care aspira nu numai să-şi trăiască viaţa scenică, ci şi să se impună amintirii Unele şi rămîn, lumina altora pàleste treptat pînă se preschimbă într-o umbră, iar celé mai multe tree pentru veşnicie în împărăţia uitării Nu-i pierdem din memorie pe Matei din Citadela, pe Ceocîlteu sau pe Nila, o păstrăm vie în conştiinţă pe Valia-Iulia Borisova sau pe Mercadet-Vilar, ne rămîn ca printr-o ceaţă Millo-Director sau Jules Durand (nu mai ţinem minte cum arătau), după cum nu ne mai amintim cum se numeau protagoniştii Văduvei isteţe sau tinerii din Viori de primăvară, şi i-am uitat eu totul pe cei din Din prea rnultă dragoste In lupta pentru o viaţă scenică îndelungată şi rămînerea în panteonul artei, personajul e pregàtit, înarmat de autor şi făcut să acţioneze de către actor Izbînda lui depinde de mulţi factori, dar hotărîtor e sensul existenţei sale sau, mai exact, modul în care îşi înscrie existenţa în universul spiritual al contemporanilor, cum contribuie la soluţionarea uneia sau a alteia din problemele timpului, aie formării unei conştiinţe noi 1 Intercsantc consideraţii şi date pe această temă, in articolul redacţional „Rolul ştiinţei in societatea contemporană" din revista „Problème aie păcii şi socialismului", nr 4/1963, pp 44—46 2 Ani de-a rindul, in vechile Conservatoare de artă dramatică materiile de cultură spccială se rezumau la un singur curs In cartea „Am ales teatrul" Maria Filotti notează : „incor testabil că programul Con- servatorului, aşa cum era pe atunci (anul 1922 — n m ) nu corespundea deloc cerinţelor multiple aie pre- gâtirii unui actor, el neglijind eu totul cultura generală viitorul actor urma pe vremea aceea la Conservator un singur curs de cultura generală, eel de istoria literarurii dramatice Mai tirziu s-au adăugat şi lecţii de dans ritmic Atit " (pp 194—195) 58 www cimec roïntr-o asemenea raportare largă dar necesară, făurirea unui personaj scenic e un act însemnat de cultură artistică, presupunind un creator cult Tocmai de aceea, interpreţii intră în acest vast laborator artistic care e teatrul, după ce au absolvit o şcoală superioară unde învaţă multe despre profesie şi meseria însăşi Ceea ce se învaţă mai puţin la şcoală, şi aproape deloc după isprăvirea ei, este metodica studiului continuu asupra rolului, pornind de la ideea că, pentru făurirea fiecărui nou personaj, între talentul cu care se naşte actorul şi meşteşugul pe care 1-a dobîndit trebuie să se producă scînteia electrică a fuziunii, mediul necesar acestei fuziuni constituindu-1 nu textul personajului, care e un dat elementar, ci cultura rolului Altminteri, avem de-a face — şi adeseori chiar aşa se şi întîmplă — cu transpuneri nu cu creaţii, cu distribuţii nu cu o lume scenică, eu actori nu cu artişti „înainte de a fi actriţă, ea e artiste" — scria de mult Camil Petrescu despre o protagonistă3, făcînd o distincţie fină între artă şi meserie, căci orice actor ştie să joace un roi, aşa cum orice pictor ştie să reproduce natura în culori, orice gazetar să scrie un articol, orice croitor să taie stofa veşmîntului după măsura luată cu centimetrul ; dar pentru a créa un personaj, a-i da individuali- tate, a-1 face să trăiască strălucitor, e nevoie de organizarea tuturor facultăţilor spirituale şi harurilor naturale spre un tel déterminât, în încordarea prelungită a studiului şi observaţiei directe asupra naturii umane în construirea personajului, actorul se foloseşte de text şi de harul sàu natural, iar uneori rămîne la aceste date elementare, care constituie numai pre- mizele Asa iau naştere personaje „pasabile", care „tree" — şi prin spectacol şi prin memoria publicului Materia literară şi talentul interpretului sînt necesare, nu şi suficiente Julius Lips, care a stat multă vreme printre indienii navaho, pueblo şi hopi din America de Nord, povesteşte că locuinţele lor sînt făcute din aceeaşi piatră care se foloseşte şi la ridicarea zgîrie-norilor şi că seamănă surprin- zător cu aşa-numitele „pent-houses" care, construite pe clădirile înalte din New York, sînt socotite simboluri aie inventivităţii moderne4 între constructor! e însă o distante culturală imensă şi, în orice caz, arhitectului îi este necesară cunoaşterea a tot ceea ce are legătură cu viitoarea clădire Cu atît mai mult actorului, care este şi arhitectul, şi clădirea însăşi El realizează caractère, şi acestea i se cer pe cît de plurivalente în relaţiile cu universul ambiant, pe atît de diverse în struc­ tura lor interioară ; pe cît de capabile în posibilitatea de a cunoaşte lumea, pe atît de puternice în a se autocunoaste Camil Petrescu lega, cu o mare perspica- citate estetJcă, cunoaşterea de realismul personajului, constatînd că „cu cît un organism moral e mai complex, mai adîne, mai ramificat, mai sensibil la con- tactul cu lumea exterioară, cu atîta e mai real Dacă, răsfrînt în interior, ia cunoştinţă de el însuşi, e încă şi mai real "5 Cred că actorul trebuie nu numai să cunoască tot ceea ce se refera la per­ sonaj, ci să şi descopere într-un fel acest tot în cazul unor piese de o anume factura, 1ot-ul pare să însemne, la prima vedere, foarte puţin şi să inducà deci în eroare Teatrul modem cuprinde destul de numeroase simboluri, abstracţiuni, alegorii, într-o piesă sau al ta apar forme criptice, se scriu fabule drama tice, iar pentru descifrarea lor e necesară uneori o cheie nu prea complicate Aparent, personajele unor piese moderne sînt lesnicioase şi simple, întrucît sînt despuiate de identitate, biografia lor e elementară, aspectul fizic e lipsit de importante, şi au o trăsătură dominante care e şi axul lor dramatic Despre domnul Biedermann din Incendiatorii de Max Frisch afli numaidecît, din expoziţia piesei, că e un mic-burghez rău şi laş, iar pe parcursul acţiunii nu i se mai adaugă alte carac- teristici Nici nu e precizată ţara în care se petrec faptele Dar e aproape imposibil să se cucerească planul de generalizare urmărit de autor, rechizitoriul arzător împotriva micii burghezii vest-europene, care deschide cu bună ştiinţă uşa neo- fascismului, dacă nu se studiază amănunţit contradicţiile adînci care-1 macină pe acest mic-burghez ca tip al societăţii burgheze actuale, presiunea pe^ care o suportă din partea marelui capital şi spaima de muncitorimea organizată, nevoia de a găsi sloganuri convenabile situaţiei sale economice şi sociale şi miopia obtuză cu care îşi însuşeşte lozincile demagogice ale neofasciştilor, dorinţa de a nu merge 3 In „Opinii şi atitudini", Editura pentru literatură, 1%2, p 364 Şi nu numai aici In prima nota de subsol din ,,Patul lui Procust", e notât răspicat : „Am avut intotdcauna convingerea — ţi azi mai inrădă- cinată ca oricind — că «meseria», «meşteşugul» sînt potrivnice artei" * „Obirşia lucrurilor", Editura ştiinţifică, 1958, p 50 5 Op citat, p 333 59 www cimec roprea départe şi incapacitatea de a se opri ori schimba drumul In asemenea cazuri, actorului îi sînt necesare numeroase date care să-i deseneze latura géné­ rale a imaginii artistice şi să-1 sprijine cît mai exact în procesul de abstractizare Aş îndrăzni să spun că sînt din ce în ce mai numeroase împrejurările — eel puţin pentru transpunerea dramaturgiei moderne — în oare interpreţii trebuie să dobîn- dească şi o fantezie ştiinţifică Căci, cînd nu se descoperă esenţele şi se rămîne numai la aparenţe, se sărăceşte sau se desfigurează personajul, ba chiar i se de- turnează şi înţelesul Personajul principal din Al patrulea poate să fie tipul inte- lectualului american mijlociu care, în condiţiile primejdiei unei noi conflagraţii, se regăseşte pe sine ca luptător pentru o lume dreaptă, ca om, îndrăgostit, prie- ten — şi asa a şi fost la Bucureşti, cînd 1-a jucat Septimiu Sever ; dar poate fi numai fostul soldat, speriat acum că e càutat de nişte vechi tovarăşi de arme pentru o acţiune primejdioasă, pe care în celé din urmă o accepta fără o prea mare tragere de inimă — aşa cum a apărut în spectacolul ploieştean eu aceeaşi piesă Considérât numai în angrenajul strict al intrigii, Esop, în Vulpea şi stru- gurii, s-a arătat în unele reprezentaţii ca un caz ciudat de bărbat monslruos, care, eu inteligenţă mucalită, cucereşte două femei frumoase ; dar în cel puţin un spectacol s-a înfăţişat într-adevàr ca un simbol al înţelepciunii omeneşti, înfrîn- gînd mjtul fais al superiorităţii intelectuale a stăpînului faţă de sclav, proclamînd libertatea ca un drept inalienabil al omului P w unoaşterea, necesara, a tot ceea ce are legătură eu personajul se refera şi la piesele în care se reflectă evenimente concrete, care reproduc tipuri istorice autentice sau împrejurări istorice reale Şi ăici insă, tot-ul trebuie déterminât de actor, înlăturindu-se eroarea studiului partial, unilateral, al elementelor formai reconstitutive Prea adesea se cercetează numai costumul, mişcarea, grima, pro- nunţia textului, copiindu-se tablouri de epocă, uitîndu-se în schimb că veritabilul concret-istoric se obţine prin raportarea la condiţia socială a personajului, la con- figuraţia spirituală a epocii Numeroasele şi îndelungatele convorbiri aie lui Camil Petrescu eu Mihai Popescu tindeau să elucideze în primul rînd natura reacţiilor lui Bălcescu în diferite circumstanţe, ţinînd seamă de luciditatea sa politică şi formaţia sa romantică Lucia Sturdza Bulandra era interesată tot- deauna să descopere acele date ale personajului care depăşeau identitatea lui strictă : „Un tip oarecare, produs al modei timpului, este uşor de observât : parti- cularităţile care îl deosebesc sînt foarte izbitoare şi relativ puţine la număr ; ele consista, în celé mai multe cazuri, în îmbrăcăminte, în felul de a vorbi, de a umbla etc Pe scurt, sînt manifestări exterioare izvorîte din capriciul timpului în care trăieşte şi odată eu care va mûri Se pot nota eu mare înlesnire Nu putem spune acelaşi lucru cînd e vorba de tipurile eterne, de caracterele nepieritoare într-unul din ele noi studiem o mie de suflete Observaţia noastră nu se mai mulţumeşte eu manifestările externe, ea vrea să cunoască sufletele, deosebin- du-se între ele prin iniinitele circumstanţe în care natura şi societatea le-au format" 6 Oare nu din cauza cantonării obsesive în muzeistică, arhivistică, arheologie s-au expédiât adesea mari piese istorice din repertoriul national în zona unei factologii plicticoase ? Este relativ greu să contesti autenticitatea exterioară a apa- ritiilor lui Ştefăniţă-Vodă şi Luca Arbore în vreuna din nu puţinele reprezentări ale Viforului, deşi, desigur, uneori poţi să te întrebi dacă tînărul domn umbla în permanenţă eu coroana pe cap, sau dacă vîrstnicul său sfetnic năduşea şi iarna şi vara înfăşurat în blăni de samur7 Nu s-a obţinut însă nicăieri, deocamdată, o identitate spirituală, o explicare istorică veridică a personajului şi a ţelului său Şi chiar dacă s-ar fi ajuns la concluzia că nu se află clară nici în piesă, tot^ ar fi fost de aşteptat ca vreunul din interpreţi s-o propună Dan Nasta, de pildă, a propus-o pentru Despot-Vodă (la Iaşi), reliefînd în personalitatea eroului cărtu- rarul umanist şi diplomatul subtil, în permanentă contradicţie eu aventurierul dornic de măriri şi condotierul lipsit de scrupule 6 Lucia Sturdza Bulandra, „Arninrir! atnintiri " Editura de stat pentru literatură şi artă, ediţia a lia, I960, p 256 7 Această Intrebate s-a «i pus îutr-un fel, argumenrindu-sc amuzant — si In acclasi timp eu logică şi istoricitate — că Stefăniţă nîci nu purta coroana (ve*i ardcolul „Caiet de regie" de Victor F ftimiu, In Contomporanul", M 22 din 31 mai 1%3) www cimec roeo I eatrul cult cere, aşadar, actorului să nu se rezume la generalităţi privind personajul şi nici să nu se restrîngâ la autenticul exterior Se impune din ce în ce mai stăruitor cunoaşterea problematicii eroului Azi nu se mai poate juca Hamlet numai purtînd costumul de catifea neagră şi arborînd un aer meditativ Dacâ actorul e serios faţă de propriul său talent, faţă de autor şi de public, atunci va trài drama personajului, căutînd să-i afle rădăcinile Conştiinciozitatea artistică il va trimite la bibliotecă, nu numai pentru a citi memorii şi comentarii despre roi şi scriitor, ci pentru a reface biografia tînărului prinţ danez Hamlet era un mtelectual al vremii, şi e important de ştiut cam ce fel de discipline s-ar fi studiat la o universitate ca aceea din Wittenberg, ce anume filozofie curentă din epocă i-a predat Shakespeare, ce concepţii despre adevăr poartă fiul de rege Este aproape imposibil să-ţi propui a-1 interpréta pe Galileu, fără să cunoşti bine viaţa lui şi marile sale descoperiri, fără să ştii măcar în linii générale ce anume dogme aristotelice şi erezii ptolomeice a sfărîmat şi care anume principii noi aie lui Copernic le-a apărat şi propagat Fărâ să cunoşti, măcar şi foarte sumar, teoriile sale — care statorniceau noua metodă ştiinţifică, experimentală, întemeiau ştiinţa dinamicii, opuneau principiul cauzalităţii concepţiei teleologice, pulverizau dogma geocentrismului şi basmele antropomorfice — nu poţi pricepe nici furia grozavă a bisericii împotrivă-i sau mînia dezlănţuită a scolasticilor ; după cum nu poţi înţelege nici fenomenul extraordinarei popularităţi a descoperirilor sale, care corespundeau sarcinilor puse oamenilor de ştiinţă ai vremii de dezvoltarea socie- tăţii Şi, bineînţeles, nu poţi realiza pe scenă viaţa spirituală a acestui om neobiş- nuit care, în bezna cumplită a unui ev luminat de ruguri, a îndrăznit să-şi asume răspunderea — precum însuşi zice — de „a apărea în mod public, în faţa lumii, ca martor grăitor de adevăr"8 Oarecum asemănător se pune chestiunea şi în ceea ce-i priveşte pe constructorul Solness, profesorul Higgins, inginerul Somov, care — deşi n-au existât vreodată aievea — s-au născut în gîndirea lui Ibsen, Shaw, Gorki ca tipuri inspirate de realitatea vremii, nu numai în constituţia lor psihică şi etică, ci şi în calitatea profesională care, la rîndul ei, era aleasă, extrasă dintr-un anumit cîmp problematic ce se cere studiat pe coordonatele indicate de piesele respective Şi lot astfel se cer a fi examinate, în aiie largă, şi condiţionările proble- matice aie disputei între oamenii de ştiinţă Proca şi Athanasescu din Steaua polară, sau solul filozofie şi climatul spiritual din care se nutreşte polemica lui Platonov din Oceanul, împotriva falselor aparenţe şi a ideilor eronate despre principialitate, încredere, prietenie Cu alte cuvinte, azi capătă o pondère hotărîtoare, în munca de construire a personajului, cunoaşterea de către actor a ideilor eroului şi ale epocii sale G Tovstonogov vede în cantitatea de studiu şi cugetare cheltuită de actor, însăşi măsura contemporaneităţii artei actoriceşti : „calitatea esenţială care conféra con- temporaneitate artei actorului este intelectul, încordarea minţii Dacă înainte această calitate era o particularitate individuală a talentului unui număr mic de artişti cu adevărat mari, acum ea trebuie să devina elementul principal şi deter­ minant în stilul jocului actoricesc al fiecărui interpret în esenţă, în teatrul con- temporan, particularitatea fundarnentală a caracterului scenic trebuie să devina stilul deosebit, individual, de gîndire, atitudinea eroului faţă de lume exprimată într-un mod specific de reflecţie"9 Wultura înaltâ a rolului este şi posibilitatea cea mai eficientă de contact creator între actor şi autor, între actor şi regizor, între actor şi spectator, între actor şi spectacol Căci a cunoaşte tot ce e necesar despre Robespierre înseamnă să refaci cel puţin o parte din drumul străbătut ani de-a rîndul de Romain Rolland prin vrafuri de cărţi, documente, imagini, mărturii despre Revoluţia Franceză — 8 în Dialoguri" — „Dialogul asupra celor doua principale sisteme aie lumii — ziua întîi" Cît de profund i-a studiat viaţa si opera Brecht (şi anoi regizorul Engel si actorul Busch) se poate vedea chiar şi din amănunte Scena carnavalului din piesă (şi din spectacolul teatrului berlinez) îofătişează într-o imagine puternică urmàrile binefàcàtoare aie muncii chinuitoare a savantului, de propagare in popor a adevàrurilor descoperite de el : o bucată de vre-mc Gali'eu a umblat cu telescopul prin Italia, oprindu-se în pieţelc publice ca să arate, cui voia să vadă, ccrul cel nou" 9 In articolul „Despre actorul contemporan* tradus In „Teatrul", nr 10/1962 (p 74) 61 www cimec ropentru a scrie piesa care poartă în titlu numele revoluţionarului ; înseamnă deci a-1 cunoaşte pe autor, a te apropia de el, a re-crea personajul în realitatea vremii, pe calea propusă de piesă, a-1 înţelege pe deplin A cunoaste tot10 — sau mult din ceea ce se poate cunoaşte — despre personaj înseamnă a te apropia sufleteşte şi artistic de regizor, a-1 sprijini hotărîtor în realizarea concepţiei asupra întregii reprezentaţii Aşa s-a întîmplat, de pildă, în conlucrarea fericită dintre tînărul Gheorghe Popovici-Poenaru şi experimentatul regizor Moni Ghelerter în crearea monumentalei figuri a lui Lenin pe scena Naţionalului E în afară de orice îndoială că gradul de cultură al actului actoricesc mă- soarâ temperatura artistică a întregului spectacol — şi cei mai buni actori o ştiu bine Din păcate, sînt frecvente şi cazurile cînd nu actorul e un astfel de indice şi cînd, dintr-o cauză sau alta, el îşi asumă numai sarcina de a fi prezent pe scenă, în timp ce machierul îi caută masca, scenograful costumul şi podoa- bele, regizorul mişcarea, atitudinea, gestul, intonaţiile, pauzele, ritmul frazei ; ba chiar mai apare şi un maestru de balet, care-i indică paşii de dans (într-un spectacol figura pe afiş şi cineva care răspundea de tehnica vorbirii ) N-ar fi normal ca tuturor acestora să le prezinte întîi actorul punctul său de vedere exhaustiv asupra rolului ? în unele locuri, parcă ar trebui restituită interpretului funcţia sa de intelectual, de creator original şi element studios, pornindu-se şi de la realitatea admiraţiei sincere a opiniei publiée teatrale faţă de actorii care îşi exercită această funcţie eu strălucire Cerinţa faţă de sporirea culturii actorului nu se manifesta numai în raport eu o anumită catégorie de roluri — să zicem, personaj ele eu formaţie intelectuală Pentru a-1 interpréta pe tînărul apeductier din Ferestre deschise e necesară cunoaşterea întregii problematici a făuririi coesului romînesc la Hunedoara, procès în care, în piesă, muncitorul este angrenat integral în crearea lui Golovics, personajul înapoiat din Nuntă la castel, este de absolută trebuinţă cunoaşterea normelor după care se dezvoltă normal gospodăria colectivă, pentru ca să fie limpede absurditatea contrapropunerilor personajului Cerinţa culturii rolului e în funcţie de perspectiva cultă din care se abordează astăzi la noi orice problemă de viaţă ; iar acest fenomen e, la rîndul său, consecinţa creşterii continue a gradului de intelectualitate al întregului popor, care e, în acelaşi timp, publicul de azi şi pentru totdeauna al teatrului nostru, şi al cărui gust e inscris într-un nou univers spiritual Nu trebuie pierdut din vedere că spectatorul ştie azi considerabil mai mult decît în trecut despre personaj şi are propriile sale mijloace de a-1 compara eu realitatea şi a-1 încadra în cultura al cărei reprezentant este acest personaj Un spectator obişnuit al reprezentaţiei de la Oradea eu piesa lui Lope de Vega Capriciile Belisei îşi manifesta nemulţumirea faţă de felul cum fusese înfăţişat un sclav în casa unei aristocrate spaniole Avea dreptate ; sclavul eu pricina arăta ca un gladiator roman şi pe deasupra avea şi un fais aer de condescendenţă faţă de stăpînă Crezui o clipă că spectatorul în cauză cercetase piesa ca specialist, dar după o discuţie a reiesit, pur şi simplu, că citise lucrarea în volumul de Comedii, parcursese eu interes prefaţa, ascultase o conferinţă la radio, văzuse un medalion al scriitorului la televiziune — în timpul concediului petrecut pe Valea Prahovei —, participase la o expunere despre Renaşterea spaniolâ în cadrul Universităţii populare, zăbovise — într-o excursie la Leningrad — în sala spa- niolă a Ermitajului, posedînd, aşadar, un bagaj de cunoştinţe care îl făceau să nu mai fie strain faţă de lumea piesei şi să-şi poată forma un punct de vedere propriu — deşi de nespecialist — despre spectacol, nu numai o impresie w u cît rolul e élaborât mai cuit, eu atît sporeşte în semnificaţii pénétrante, trezind la rîndu-i diverse asociaţii, informîndu-1 pe spectator, lărgindu-i aria cunoaşterii, creînd deci, la rîndu-i, cultură Ion Manolescu îl interpréta pe capul familiei din Cei din urmă, odiosul aristocrat-magistrat, într-o viziune ce demonstra studiul tipului pe fundalul clasei Ambiţiile arogante erau minate, rînd pe rînd, de neputinţă, autoritatea de şef de clan, ce se voia tunet şi trăsnet, eşua într-un penibil scandai casnic, dragostea faţă de fiică se transforma în execrabilă încli- nare incestuoasă, pofta de măreţie se meschiniza treptat pînă la satisfacţia cupidă a unei mite mărunte, bacşiş, pomană, sinecură funcţionărească Fiecare intrare în 10 Pentru Maria Filotti (în cartea citată, p 196), actorul adevărat e ,,vcşnic minât de curïozitatea de a cunoaştc totul pentru a pufcea exprima totul* 62 www cimec roscenă a personajului era confecţionată monumental şi fiecare clipă ulterioară demonstra că monumentul e din cea mai banală tinichea Urmărind jocul magistral al actorului în valorificarea ideii lui Gorki, căpătai o cunoaştere substanţială a cauzelor care scoseseră din arena istorică aristocraţia rusă ; Kolomiţevii se topeau într-o lumină crepusculară, furibunzi şi inconştienţi, lăsînd în urma lor o băltoacă abjectă, pestilenţială Jacques Debary, călăuzit de Roger Planchon, 1-a scos pe George Dandin din panglicuţele vodevileşti în care era îndeobşte înfaşurat şi i-a redat calitatea de om viu, pe care i-o conferise cîndva Molière Comedia-balet despre un încornorat fără leac, care „singur şi-a făcut-o" fiindcă a vrut nevastă nobilă, s-a transformat în drama unui om rupt dureros de ai săi şi automistificat cumplit asupra nobililor în a căror tagmă a vnit să intre Tenta tragică este, desigur, discutabilăli Dar cine a văzut spectacolul a căpătat indiscutabil o in- formaţie artistică nouă asupra valorii social-istorice şi de tablou realist de mora- vuri al dramaturgiei lui Molière Bărbatului i se spune că un nobil îi curtează nevasta, iar el, în loc să-1 ciomăgească, îşi roagă socrii să atragă atenţia doamnei Dandin şi domnului conte că nu e frumos sa se înhăiteze unul cu altul Află că nobilul crai a pătruns in propria sa casă şi nu sare să-1 scoată afară în brînci, ci îşi cheamă distinşii socri ca să vadă adultérai şi să-i dea în sfîrşit crezare Ştie că nevasta e în grajd eu mizerabilul aristocrat şi nu se duce peste ei să-i spargă cu furca, ci trimite după aceiaşi socri nobili să vină, ca să le ceară soco- teală celor doi în numele său Din prostie, ori din frică ? Nu, dintr-o realitate istorică Dandin e ţăran, deşi a căpătat un simulacru de titlu şi are o curte cuprinsă, cu argaţi şi acareturi Or, în vremea piesei, ţăranii, conform dreptului cutumiar şi privilegiilor feudale, se găseau la discreţia nobilului, împotriva căruia nu se puteau plînge, căruia nu-i puteau intenta acţiuni după sistemul probatoriu de mai tîrziu în cazul cînd nobilul era stăpînul moşiei, el funcţiona şi ca jude- cător în orice conflict al său cu locuitorii de pe domeniu Astfel, spectacolul şi interpretarea rolului principal deschid o fereastră către cunoaşterea dispozitivului de clasă din timpul monarhiei absolute şi către înţelegerea subiectului piesei în funcţie de împrejurările sociale, juridice reale pe care le-a incriminât atît de profund genialul dramaturg Uesigur, formele studiului întreprins de actor asupra rolului sînt foarte variate, iar materialul de studiat e selectabil în raport cu celé mai diverse criterii Apoi : nici un fel de studiu nu are valoare dacă nu e intégrât actului artistic de întru- chipare ; dacă e numai adâugat, suprapus, atunci constituie o muncă fastidioasă şi sterilă, cu efecte stingheritoare Lecturile covîrşitoare care pierd pînă la urmă contactul cu ţelul în numele căruia au fost pornite, ca şi vorbăria fără capăt, care-i copleşeşte uneori pe actori în timpul repetiţiilor la masă, sînt tot atît de neprielnice muncii creatoare ca şi absenţa studiului, practicismul sterp E o măsură în toate — ne aminteşte mereu Horaţiu —, sînt anumite hotare, dincoace sau dincolo de ele, totul e rău în creaţia actoricească, imaginaţia artistului are drepturile celé mai sfinte şi elaboratia metodicâ nu trebuie să întunece sponta- neitatea gîndirii, descoperirea intuitivă a trăsăturilor sufleteşti ale personajului, poezia vieţii spirituale a rolului, libertatea mişcârii scenice Studiul şi meditaţia cristalizează personajul şi dau aripi noi fanteziei inspirate, proiectează personajul pe fundalul contemporaneităţii Cultura temeinică a rolului îl ajută pe artist să rafineze emoţia cu luciditate şi să dea incandescendenţă ideilor realizînd sugestia afectivă şi intelectuală într-o vibraţie umcă, inefabilă Iar lucrurile evoluează astfel în cadrul culturii noastre socialiste că, cu cît actorul va fi mai bine pregătit, din punct de vedere intelectual, în îndeplinirea muncii sale artistice, cu atît va putea vorbi mai lesne, de pe scenă, spectatorului său de azi ca de la om la om Valentin Silvestru H Interpretarea trupei franceze, care a fast la Bucureşti in mai 1963, nu este totuşi desprinsă de o anuine tradiçic teatrală national*, in ceea ce priveşte această piesă Gravura lui François Chauveau de pe frontispiciul editiei 1669 a operelor lui Molièic o înfăţişează pe Madeleine Béjart în rolul doamnei de Sotcnville, îmbrăcată într-un veşmînt deloc pompos, asamănător cu cel purtat de interpréta de la Villeur­ banne, în cartea sa „Monsieur Molière" (Bruxelles Ed Brepols, 1958), Piètre Descaves, administrator ge­ neral al Comediei Franceze, scrie cà George Dandin ,,e o piesă crudâ Dacă ca provoca risul altădată astăzi nu mai c privită cu acecaşi optica indulgentă Pină la urmă, Dandin e deplins" N-a fost oare accasta }i intenţia autorului ? se întreabă ccrcetătorul, pe gînduri www cimec ro